Við eigum margar fullar hillur af allskyns andlitskremum , olíum og hrukkubönum . Sumt af þessu er mjög gott fyrir húðina en því miður erum við oft að kaupa köttinn í sekknum því ef lífstíllinn er lélegur duga kremin skammt . Er ekki kominn tími á að fara að borða réttan mat sem er einstaklega góður fyrir húðina ? Hérna eru níu fæðutegundir sem mælt er með . Hún er afar lág í sykri og inniheldur meira en 100% af daglegum C - vítamín skammti sem líkaminn þarf . Einnig er hún rík af efnum sem geta hjálpað í stríðinu við hrukkur , komið blóðflæði til húðarinnar í lag og hún er góð í baráttunni við fílapensla og bólur . 2 . Dökkt súkkulaði Það er auðvitað æðislegt að geta leyft sér að borða dökkt súkkulaði daglega . Það er svo ríkt af andoxunarefnum og jákvæðum fitusýrum sem gera það að verkum að húðin glóir af frískleika . Ef þú borðar dökkt súkkulaði vertu viss um að það sé allavega 80% kakó innihald og sykur og mjólkurlaust . Laxinn frábær matur í baráttunni við stress , kvíða og þunglyndi . Hann er fullur af D - vítamíni og Omega 3 fitusýrum . Einnig getur næringin í laxinum hjálpað til við að koma í veg fyrir ristilkrabbamein og erum við þá auðvitað að tala um að borða hann reglulega . Eins varðandi kvíða , þunglyndi , hjartasjúkdóma og sjúkdóma sem tengjast beinunum okkar , lax í hverri viku er góður fyrir alla ! Kókósolían inniheldur sýru sem virkar eins og fúkkalyf . Hún getur komið í veg fyrir vírusa , sýkingar , brjóstsviða og bólur . Hún er einnig afar rík af jákvæðum fitusýrum og E - vítamíni sem heldur rakastigi húðarinnar á réttu róli . Það er mælt með að taka inn eina teskeið af kókósolíu daglega . Allir sem þekkja grænt te vita að það er troðfullt af andoxunarefnum , amino sýrum og fleiru góðu . Það hjálpar líkamanum að slaka á og lækka stressið . Einnig getur þetta te lækkað of háan blóðþrýsting . Drekktu þrjá eða fleiri bolla á dag fyrir bestu niðurstöðu . Það má vel vera að þú hatir spínat en ég vona að eftir þennan lestur að hugsir þú þig tvisar um áður en þú hafnar því . Spínat er nefnilega troðfullt af járni , fólínsýru , E - vítamíni , magnesíum , A - vítamíni , trefjum , plöntu próteini og C - vítamíni . Þar sem það eru C , E og A - vítamín í spínati þá er það líka ofsalega gott fyrir húðina . Með því að borða spínat daglega ertu að hreinsa húðina innan frá og út . Chia , hamp , sólblóma , graskers og hörfræ eru allt fræ sem húðin elskar . Graskers og sólblómafræ eru bæði afar rík af magnesíum og próteini og einnig E - vítamíni . E - vítamín eykur raka húðarinnar og magnesíum dregur úr stressi . Omega 3 er fitusýra sem finnst í Hör - og Chiafræum og það er fyrir löngum vitað að Omega 3 er afar gott fyrir húðina . Þetta kom mér svolítið á óvart en það er víst æskilegt að borða Sellerí á hverjum degi . Ansi margir kunna ekki að meta þetta grænmeti en í því er mikið af K - vítamíni sem hjálpar blóðinu að renna um æðarnar okkar og lækkar blóðþrýsting . Einnig hefur verið talað um að Sellerí sé gott við mígreni . Papaya ávöxturinn er meiriháttar fyrir fegurðina og mjög góður fyrir meltinguna . Fullur af andoxunarefnum ásamt C - og E - vítamínum að þá er þessi ávöxtur einnig góður til að vernda húðina gegn skemmdum sem sólin getur valdið . Það er enginn að segja að þú VERÐIR að borða þennan mat daglega en eitthvað af þessu á hverjum degi mun gera þér afar gott . Slepptu ruslfæðinu og sykrinum og vittu til að þú átt eftir að sjá mun á húðinni þinni !